ZAGORSKI VODOVOD d.o.o.
K. Š. Gjalskog 1, Zabok

raspisuje
NATJEČAJ
za zaposlenje na neodređeno vrijeme 

1. Mjesto rada: sjedište društva u Zaboku i vodoopskrbno područje Zagorskog vodovoda d.o.o. - na području Krapinsko-zagorske županije i općine Jakovlje u Zagrebačkoj županiji

2. Radno mjesto: Voditelj odjela nabave - na neodređeno vrijeme uz uvjet probnog rada u trajanju od 6 mjeseci od dana zasnivanja radnog odnosa – 1 izvršitelj

1. Planirani početak zasnivanja radnog odnosa:  12. listopad 2026. godine 

4. Opis poslova radnog mjesta:
· operativno vodi i organizira poslove nabave te osigurava pravilnu provedbu postupaka javne nabave i jednostavne nabave, u skladu s odredbama Zakona o javnoj nabavi, podzakonskim i internim aktima, 
· organizira i koordinira rad odjela Nabave, 
· neposredno rukovodi Referentima nabave I i II, 
· osigurava pravovremenu, kvalitetom i cijenom optimalnu nabavu roba, radova i usluga, na ekonomičan i transparentan način, 
· sudjeluje u izradi planova nabave i njihovih izmjena i dopuna, 
· prima potrebe za materijalima i uslugama, izrađuje narudžbenice i prati realizaciju istih, 
· istražuje tržište nabave, prikuplja i analizira ponude, 
· sudjeluje u pripremi i izradi dokumentacije o nabavi, 
· osigurava objavu o provedbi postupaka javne nabave u Elektroničkom oglasniku javne nabave RH (EOJN RH), 
· samostalno provodi postupke javne nabave sukladno važećoj zakonskoj regulativi iz područja javne nabave te sukladno relevantnoj zakonskoj regulativi u odnosu na predmet nabave: od zaprimanja zahtjeva za pokretanje postupka, pripreme dokumentacije za nadmetanje, objave natječaja u EOJN RH i njegovog provođenja, do otvaranje ponuda, analize i ocjene ponuda, kontrole odredbi ugovora o javnoj nabavi u pogledu usklađenosti s dokumentacijom za nadmetanje te objave ugovora u EOJN RH, 
· samostalno provodi postupke jednostavne nabave sukladno internim aktima koji reguliraju područje jednostavne nabave, primjenjivim odredbama Zakona o javnoj nabavi te u skladu s relevantnom zakonskom regulativom u odnosu na predmet nabave: od zaprimanja zahtjeva za pokretanje postupka, pripreme poziva na dostavu ponuda, slanja poziva gospodarskim subjektima i njegovog provođenja, do otvaranje ponuda, analize i ocjene ponuda, kontrole odredbi ugovora o jednostavnoj nabavi u pogledu usklađenosti s pozivom na dostavu ponuda 
· koordinira i sudjeluje u radu povjerenstva za provođenje postupaka javne i jednostavne nabave, 
· kontrolira izvršenje ugovora o javnoj i jednostavnoj nabavi te u slučaju potrebe kontaktira dobavljače, 
· sudjeluje u vođenju registra ugovora o javnoj nabavi i ažurira ga po potrebi, 
· sudjeluje u izradi statičkog izvješća o javnoj i jednostavnoj nabavi te ga objavljuje u EOJN RH zakonom propisanom roku, 
· vrši reklamacije nekvalitetnih roba i usluga, 
· predlaže mjere za unaprjeđenje sustava nabave i racionalizaciju troškova, 
· kontrolira i izrađuje narudžbenice, 
· surađuje s ostalim odjelima u djelokrugu svog rada, 
· prati izmjene i dopune propisa iz područja javne nabave te osigurava njihovu primjenu, 
· prati stručnu literaturu iz područja javne nabave u cilju unapređenja i usklađivanja procesa nabave sa zakonskom regulativom, sudjeluje na edukacijama vezano uz provođenje javne i jednostavne nabave, 
· brine o izvršenju obveza prema dobavljačima, 
· sudjeluje u izradi zakonom propisanih izvješća o nabavi i dostavlja ih nadležnim tijelima, 
· sudjeluje u postupcima pravne zaštite (žalbe) u suradnji s pravnom službom, 
· provodi sve aktivnosti sukladno dokumentaciji integriranog sustava upravljanja okolišem, kvalitetom, sigurnošću hrane za ljudsku potrošnju i FMC-om te prijavljuje uočena odstupanja, 
· obavlja i ostale poslove po nalogu Rukovoditelja Nabave i skladišta i/ili Direktora za računovodstvo, financije i komercijalu i/ili Direktora Društva. 


5. Uvjeti za zasnivanje radnoga odnosa:
· da ne postoje zapreke za zasnivanje radnog odnosa iz točke 6. ovog oglasa,
· stupanj obrazovanja: VI – VII (VŠS ili VSS)
· smjer: završen sveučilišni prijediplomski ili sveučilišni diplomski studij ili sveučilišni integrirani prijediplomski i diplomski studij ili stručni diplomski studij na kojem je stekao minimalno 300 ECTS bodova ili sveučilišni prijediplomski studij ili stručni prijediplomski studij na kojem je stekao minimalno 180 do 240 ECTS bodova iz područja društvenih znanosti, polje pravo, ekonomija ili podredno iz ostalih polja ili iz područja tehničkih znanosti a podredno i iz ostalih znanstvenih područja
· radno iskustvo: 5 godina radnog iskustva na poslovima nabave u sustavu javne nabave sa važećim certifikatom u području javne nabave
· posebni zahtjevi:  
· važeći certifikat u području javne nabave,
· dobro poznavanje Zakona o javnoj nabavi RH i podzakonskih akata te povezanih                europskih propisa iz područja javne nabave,
· iskustvo i samostalnost u provođenju postupaka javne nabave i jednostavne nabave,
· napredno korištenje EOJN RH i ERP, 
· iskustvo i samostalnost u izradi dokumentacije o nabavi, 
· dobro poznavanje skladišnih i financijskih procesa,,
· napredno poznavanje rada na računalu (Windows okruženje),
· sposobnost organizacije rada i upravljanja rokovima, 
· visoki stupanj odgovornosti i integriteta, 
· razvijene komunikacijske vještine, 
· profesionalnost, samostalnost u radu, sposobnost rješavanja problema, preciznost i odgovornost.

6. Zapreke za zasnivanje radnog odnosa:
Ugovor o radu ne može biti sklopljen s osobama:
· protiv kojih se vodi kazneni postupak ili koje su osuđene za kaznena djela za koje je propisana kazna od najmanje dvije godine zatvora prema domaćem ili međunarodnom pravu, za kaznena djela protiv života i tijela, čovječnosti, morala, javnog ili privatnog vlasništva, javne uprave ili javnog interesa, za kazneno djelo pronevjere, osim ako je nastupila rehabilitacija prema posebnom zakonu,
· kojima je prestao radni odnos kod bilo kojeg poslodavca zbog teške povrede ugovora o radu.

7. Prijavi na natječaj kandidati su dužni priložiti:
· prijavu za zaposlenje u obliku dopisa kojim se naznačuje radno mjesto na koje se kandidat prijavljuje s kratkim opisom zašto sebe smatra dobrim kandidatom; vlastoručno potpisan izvornik ili preslika ukoliko se prijava dostavlja putem e-pošte,
· životopis,
· dokaz o stručnoj spremi (svjedodžba, potvrda ili uvjerenje),
· dokaz o radnom iskustvu na odgovarajućim poslovima u trajanju od najmanje 4 (četiri) godine, iz kojeg je vidljivo da je podnositelj prijave obavljao poslove u traženoj stručnoj spremi i struci i razdoblje u kojem je obavljao te poslove, a koje radno iskustvo je evidentirano u Elektroničkom zapisu o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrdi o podacima evidentiranim u matičnoj evidenciji Hrvatskog zavoda za mirovinsko osiguranje (ugovor o radu, rješenje ili potvrda poslodavca), 
· važeći certifikat u području javne nabave,
· dokaz o državljanstvu (važeća osobna iskaznica, putovnica, vojna iskaznica ili domovnica) ili Elektronički zapis iz Knjige državljana,
· elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, 
· potvrdu da se protiv kandidata ne vodi kazneni postupak, preslika ne starija od 6 mjeseci,
· presliku vozačke dozvole, 
· vlastoručno potpisanu izjavu kojom kandidat, pod materijalnom i kaznenom odgovornošću, jamči da nije osuđen za kaznena djela za koje je propisana kazna od najmanje dvije godine zatvora prema domaćem ili međunarodnom pravu, za kaznena djela protiv života i tijela, čovječnosti, morala, javnog ili privatnog vlasništva, javne uprave ili javnog interesa, za kazneno djelo pronevjere (obrazac izjave moguće je preuzeti na web stranici Zagorskog vodovoda d.o.o.), 
· vlastoručno potpisanu izjavu kojom kandidat, pod materijalnom i kaznenom odgovornošću, jamči da mu radni odnos kod bilo kojeg prethodnog poslodavca nije prestao zbog teške povrede ugovora o radu (obrazac izjave moguće je preuzeti na web stranici Zagorskog vodovoda d.o.o.).

8. Zakonska prednost pri zapošljavanju
Sukladno članku 13. stavku 3. Zakona o ravnopravnosti spolova („Narodne novine“ br. 82/08.,125/11., 20/12., 138/12., 69/17.), na natječaj se mogu prijaviti osobe oba spola.
Ako kandidat ostvaruje pravo prednosti pri zapošljavanju prema posebnom zakonu u prijavi na natječaj pozvat će se na to pravo i uz prijavu priložiti rješenje/dokaz o priznatom statusu iz kojeg je vidljivo navedeno pravo, te na osnovi toga ima prednost pod jednakim uvjetima.
Osobe koje imaju prednost pri zapošljavanju temeljem Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17., 98/19., 84/21., 156/23.), Zakona o civilnim stradalnicima iz Domovinskog rata („Narodne novine“ br. 84/21.), Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13., 152/14., 39/18., 32/20.) te Zakon o zaštiti vojnih i civilnih invalida rata („Narodne novine“  br. 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 94/01., 103/03., 148/13., 98/19.) dužne su pored dokaza kojima dokazuju ispunjavanje uvjeta ovog natječaja, dostaviti i propisanu dokumentaciju kojom dokazuju prednost pri zapošljavanju koja je određenu navedenim posebnim zakonima. 
Potrebna dokumentacija za dokazivanje prednosti temeljem Zakona o hrvatskim branitelja iz Domovinskog rata i članovima njihovih obitelji, te temeljem Zakona o civilnim stradalnicima iz Domovinskog rata navedena je na stranicama Ministarstva: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf   
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf  
 

9. Ostala pravila natječaja:
· Rok za dostavu prijave na natječaj je do 24. rujan 2026. godine
· Prijave zaprimljene izvan navedenog roka neće biti razmatrane
· Prijave na natječaj dostavljaju se na adresu: ZAGORSKI VODOVOD d.o.o., Zabok, Ksavera Šandora Gjalskog 1, u zatvorenoj omotnici s naznakom: „Za natječaj – naziv radnog mjesta“  ili na e-mail adresu: uprava@zagorski-vodovod.hr  
· Urednom prijavom smatra se prijava koja sadrži sve podatke i priloge navedene u natječaju.
· Osoba koja nije podnijela pravodobnu i urednu prijavu ili ne ispunjava formalne uvjete iz natječaja ne smatra se kandidatom prijavljenim na natječaj.
· Poslodavac zadržava pravo od odabranih kandidata tražiti izvornike isprava ili javnobilježnički ovjerene preslike isprava koje se inače prilažu u preslici. U slučaju nepodnošenja ili nepravodobnoga podnošenja izvornika ili javnobilježnički ovjerenih preslika isprava - poslodavac će isključiti (diskvalificirati) takvog kandidata. 

10. Poslodavac zadržava pravo izbora u uži krug natječaja između više kandidata koji ispunjavanju uvjete za zasnivanje radnog odnosa. Poslodavac zadržava pravo obaviti testiranje i razgovor s kandidatima. Poslodavac zadržava pravo poništiti natječaj ili ne prihvatiti niti jednu ponudu. Obavijest o poništenju natječaja ili neprihvaćanju niti jedne ponude, kandidati će dobiti pisanim putem. 

11. O rezultatima natječaja kandidati će biti obaviješteni pisanim putem u roku od 30 dana od isteka roka za podnošenje prijave, te obaviješću na internetskim stranicama Zagorskog vodovoda d.o.o. Mole se kandidati da u prijavi na natječaj navedu e-mail adresu odnosno broj mobitela, kako bi ih se na taj način moglo pozvati na razgovor odnosno testiranje te obavijestiti o rezultatima natječaja.

Zaštita osobnih podataka: Zagorski vodovod d.o.o., kao voditelj obrade (osobnih) podataka, osobitu pažnju posvećuje zaštiti osobnih podataka te u tom smislu ima razrađenu Politiku zaštite osobnih podataka kojom je određeno da je zaštita osobnih podataka te usklađenost s Uredbom (EU) 2016/679 Europskog parlamenta i vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) i važećim Zakonom o provedbi Opće uredbe o zaštiti podataka, ključna sastavnica u stjecanju i održavanju povjerenja zaposlenika, korisnika, dobavljača i svih drugih zainteresiranih strana. Zagorski vodovod d.o.o. opredijeljen je za obradu osobnih podataka sukladno načelima obrade, privatnosti  i zakonitosti obrade. Podnošenjem prijave na natječaj, kandidati su suglasni s obradom svojih osobnih podataka za potrebe provedbe natječaja. Natječajna dokumentacija odnosno podaci o kandidatima čuvaju se šest mjeseci od završetka natječaja, a dulje u slučaju sudskog ili sličnog postupka, u kojem slučaju se čuvaju do završetka tog postupka. Nakon isteka roka čuvanja dokumentacija se uništava, s time da svaki kandidat po isteku roka čuvanja može preuzeti svoju dokumentaciju u prostorijama Zagorskog vodovoda d.o.o., Zabok, K.Š. Gjalskog 1 (urudžbeni odjel). 


Zabok, 10.09.2026.g.
Urbroj: 24772/2026.
